**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 316**

(protokols Nr. 10, 19. p.)

**Par Dzelzavas Pakalnu pamatskolas direktora amata pretendentu atlases konkursa nolikuma apstiprināšanu**

Madonas novada pašvaldības Dzelzavas pagasta pārvaldē 2025. gada 6. jūnijā ir saņemts Dzelzavas Pakalnu pamatskolas direktores Anitas Dadzes iesniegums (reģistrēts dokumentu vadības sistēmā LIETVARIS 2025. gada 6. jūnijā ar Nr. DZE/2.1.1./25/1) ar lūgumu atbrīvot viņu no Dzelzavas Pakalnu pamatskolas direktora amata ar 2025. gada 18. augustu. Madonas novada pašvaldība attiecīgi 2025. gada 12. jūnijā pieņēmusi lēmumu “Par Anitas Dadzes atbrīvošanu no Dzelzavas Pakalnu pamatskolas direktora amata”, saskaņā ar kuru Anita Dadze Dzelzavas Pakalnu pamatskolas direktora pienākumus beigs pildīt 2025. gada 18. augustā.

Ministru kabineta 2014. gada 19. augusta noteikumi Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” nosaka, ka izglītības iestādes vadītājs tiek iecelts konkursa kārtībā un pretendentu atlasi nodrošina izglītības iestādes dibinātājs.

Madonas novada Centrālās administrācijas Izglītības pārvalde ir sagatavojusi Dzelzavas Pakalnu pamatskolas direktora amata pretendentu atlases konkursa nolikuma projektu.

Noklausījusies sniegto informāciju, pamatojoties uz Ministru kabineta 2014. gada 19. augusta noteikumu Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1., 4.2. un 4.3. apakšpunktiem, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 14** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Dzelzavas Pakalnu pamatskolas direktora amata pretendentu atlases konkursa nolikumu.
2. Madonas novada Centrālās administrācijas Attīstības nodaļas sabiedrisko attiecību speciālistiem, sadarbībā ar Izglītības pārvaldi, nodrošināt sludinājuma par konkursu publicēšanu pašvaldības tīmekļa vietnē www.madona.lv, kā arī citās pašvaldības administrētās sociālās saziņas platformās.

*Pielikumā: Dzelzavas Pakalnu pamatskolas direktora amata pretendentu atlases konkursa nolikums.*

Domes priekšsēdētājs A. Lungevičs

*Seržāne 26136230*

*Puķīte 64860570*